Visit Site
Recommended byColombia
1999 ఫిబ్రవరి 7ను కుంబ్లే ఎప్పటికీ మర్చిపోలేడు. టెస్టు క్రికెట్ చరిత్రలోనే ఒక ఇన్నింగ్స్&zwnj;లో పది వికెట్లు తీసిన రెండో బౌలర్&zwnj;గా కుంబ్లే చరిత్ర సృష్టించాడు. ఫిరోజ్ షా కోట్ల మైదానంలో పాక్&zwnj;&zwnj;తో జరిగిన టెస్టులో చివరి రోజు 74 పరుగులిచ్చి కుంబ్లే పది వికెట్లు కూల్చాడు. 19 ఏళ్ల తర్వాత దాయాదిపై తిరుగులేని విజయాన్ని అందించాడు. ఆ మ్యాచ్&zwnj;లో చివరి వికెట్&zwnj;కు వకార్ యూనిస్, వసీం అక్రమ్ క్రీజులో ఉన్నారు. కుంబ్లేకు పదో వికెట్ దక్కొద్దనే ఆలోచనతో వకార్.. రనౌటయితే ఎలా ఉంటుందని అక్రమ్&zwnj;తో అన్నాడు. కానీ వసీమ్ అక్రమ్ మాత్రం వకార్&zwnj;తో విబేధించాడు. చివరికి కుంబ్లే బౌలింగ్&zwnj;లోనే పదో వికెట్&zwnj;గా వెనుదిరిగాడు. ఈ విషయాలను ఈ మధ్యే అక్రమ్ మీడియాకు తెలిపాడు. కానీ వకార్ ఈ వ్యాఖ్యల్ని కొట్టిపారేశాడు.
తలకు కట్టుతో బరిలోకి...
కుంబ్లే తెగువను నిరూపించే ఘటన ఇది. 2002లో భారత జట్టు విండీస్ పర్యటనకు వెళ్లింది. నాలుగో టెస్టు మూడో రోజు చివరి సెషన్లో తలకు కట్టుతో కుంబ్లే బరిలోకి దిగాడు. దవడ ఫ్రాక్చర్ కావడంతో కట్టుతో 14 ఓవర్లు బౌలింగ్ చేసి కీలకమైన లారా వికెట్ పడగొట్టాడు.
సూపర్ సిక్స్:
1993 నవంబర్ 27న హీరో కప్&zwnj; ఫైనల్లో భాగంగా విండీస్&zwnj;తో జరిగిన మ్యాచ్&zwnj;లో కుంబ్లే చెలరేగిపోయాడు. ఈడెన్ గార్డెన్స్ జరిగిన మ్యాచ్&zwnj;లో 12 పరుగులు మాత్రమే ఇచ్చి 6 వికెట్లతో అదరగొట్టే ప్రదర్శన చేశాడు. 2014లో బంగ్లాదేశ్&zwnj;పై స్టువర్ట్ బిన్నీ 4 పరుగులు మాత్రమే ఇచ్చి 6 వికెట్లు తీసే వరకూ భారత్ తరఫున వన్డేల్లో అత్యుత్తమ బౌలింగ్ రికార్డు కుంబ్లే పేరిటే ఉంది. కుంబ్లే అద్భుత ప్రదర్శన కారణంగా అజారుద్దీన్ నేతృత్వంలోని భారత జట్టు 102 పరుగుల తేడాతో ఘన విజయం సాధించింది. ఆ మ్యాచ్&zwnj;ను దాదాపు లక్ష మంది ప్రత్యక్షంగా తిలకించారు.
ఏకైక సెంచరీ..
స్పిన్ బౌలింగ్&zwnj;తో బ్యాట్స్&zwnj;మెన్&zwnj;ను ముప్పు తిప్పలు పెట్టిన కుంబ్లే టెస్టుల్లో సెంచరీతో సత్తా చాటాడు. 2007లో ఓవల్&zwnj;లో ఇంగ్లండ్&zwnj;పై కుంబ్లే ఈ ఘనత సాధించాడు. దీంతో భారత్ 1-0 ఆధిక్యంలోకి వెళ్లింది. శ్రీశాంత్&zwnj;తో కలిసి క్రీజులో ఉన్న కుంబ్లే.. బౌండరీతో సెంచరీ బాది చిన్నపిల్లాడిలా సంబరాలు చేసుకున్నాడు.
లీడ్స్&zwnj;లో...
2002లో హెడింగ్లీలో ఇంగ్లండ్&zwnj;పై కుంబ్లే ఏడు వికెట్లు పడగొట్టి జట్టు విజయంలో కీలకపాత్ర పోషించాడు. రెండో ఇన్నింగ్స్&zwnj;లో రాబ్ కీ, నాసిర్ హుస్సేన్, అలెక్ స్టెవార్ట్ లాంటి కీలక వికెట్లు తీసి ఆ జట్టును ఒత్తిడిలోకి నెట్టాడు. ఇంగ్లండ్ పిచ్&zwnj;ల మీద కూడా స్పిన్&zwnj;తో సత్తా చాటగలనని నిరూపించాడు.